ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3135/97 υποβολή: Giuseppe Rauti (NI) προς την Επιτροπή (13 Οκτωβρίου 1997)

Θέμα: Το «φακέλλωμα» των παιδεραστών σε όλη την Ευρώπη

Η Επιτροπή έχει άραγε αξιολογήσει κατάλληλα τη θετική έκβαση που έχει η δημιουργία στη Μεγάλη Βρετανία ενός «αρχείου» παιδεραστών, στα πλαίσια μιάς νέας νομοθεσίας που ψηφίσθηκε τον παρελθόντα Αύγουστο και τέθηκε σε άμεση ισχύ; Σύμφωνα με την πρώτη σε κυκλοφορία βελγική ημερησία «Le Soir», (φύλλο της 2ας παρελθόντος Σεπτεμβρίου), βάσει των νέων διατάξεων «κάθε πρόσωπο του εκτίει ποινή για πράξεις παιδεραστίας ή που βρίσκεται ελεύθερος υπό όρους ή τελεί υπό παρακολούθηση (στην Αγγλία), οφείλει μέσα σε δύο εβδομάδες να ενημερώνει την αστυνομία για τα στοιχεία του και τη διεύθυνσή του. Κάθε αλλαγή διεύθυνσης πρέπει επίσης να κοινοποιείται».

Η νέα νομοθεσία θα επιτρέψει και την ποινική δίωξη, στην Βρετανία, βρετανών παιδεραστών για εγκλήματα που διέπραξαν στο εξωτερικό, με στόχο την καταπολέμηση του λεγόμενου «σεξουαλικού τουρισμού». Περίπου 6.000 άτομα θα εγγραφούν από τώρα στους φακέλλους ενώ άλλα 3.500 ονόματατα θα προστίθενται κάθε χρόνο. Οσοι δεν συμμορφώνονταισ με τις διατάξεις που θεσπίζει ο νέος νόμος υπόκεινται σε ποινές εξάμηνης φυλάκισης και πρόστιμο ύψους 15 εκατομμυρίων λιρετών. Εξάλλου, σε ορισμένες περιπτώσεις, «η αστυνομία θα έχει τη δυνατότητα να υποδεικνύει στα σχολεία, τις ομάδες νέων και τις τοπικές οργανώσεις την εγκατάσταση στην περιοχή κάθε άνδρα που θεωρείται εν δυνάμει επικίνδυνος».

Λαμβάνοντας υπόψη ότι σε πολλά ευρωπαϊκά κράτη βρίσκονται στο στάδιο της εκπόνησης σχετικές νομοθετικές διατάξεις, δεν θεωρεί άραγε η Επιτροπή πως θα ήταν σκόπιμο να αναλάβει πρωτοβουλία, εμπνεόμενη και από την αγγλική νομοθεσία, να εκπονήσει διατάξεις δεσμευτικές για ολόκληρη την Ευρώπη των 15 στις οποίες θα προβλέπεται κυρίως η δημιουργία ενός «Ευρωπαϊκού αρχείου παιδεραστών», όπου θα αναγράφονται ομοίως τα ταξίδια και οι μετακινήσεις τους προς και από οποιαδήποτε χώρα;

Απάντηση της κας Gradin εξ ονόματος της Επιτροπής (21 Νοεμβρίου 1997)

Η Επιτροπή συμμερίζεται την ανησυχία του Αξιότιμου Μέλους όσον αφορά την σεξουαλική κατάχρηση που διαπράττεται εις βάρος των παιδιών.

Η Μονάδα Ναρκωτικών Εuropol (EDU), πρόδρομος της Europol, θα μπορούσε, στη βάση της εντολής της στον τομέα της καταπολέμησης της σωματεμπορίας, να συστήσει στα κράτη μέλη τρόπους βελτίωσης της παρούσας κατάστασης βάσει της εμπειρίας εκείνων των χωρών που έχουν καθιερώσει ειδικά αρχεία παιδεραστών.

Στο πλαίσιο της πρωτοβουλίας Daphne 1997 έχει αναληφθεί η εκπόνηση μελέτης σκοπιμότητας για τη συγκέντρωση, την ανταλλαγή και τη χρήση προσωπικών δεδομένων όσον αφορά τους παιδεραστές προκειμένου να προστατευθούν καλύτερα τα παιδιά από την οργανωμένη εκμετάλλευσή τους εντός και δια μέσου των κρατών μελών.

Η Επιτροπή δεν προβλέπει επί του παρόντος τη δημιουργία αρχείου όπως αυτό που προτείνεται από το Αξιότιμο Μέλος.
ΓΡΑΠΤΗ ΕΡΩΤΗΣΗ E-3412/97 υποβολή: Roberta Angelilli (NI) προς την Επιτροπή (28 Οκτωβρίου 1997)

Θέμα: Εφαρμογή στην Ιταλία της νομοθετικής διάταξης της Κοινότητας στον τομέα της διάθεσης των αποβλήτων

Η Επιτροπή, απαντώντας στη γραπτή ερώτηση Ε-2350/97 ((ΕΕ C 117, 16.4.1998, 12)), γνωστοποίησε ότι η ιταλική νομοθεσία δεν είναι καθ' όλα σύμφωνη με την Οδηγία 91/156/ΕΟΚ ((ΕΕ L 78, 26.03.1991, σελ. 32)) σχετικά με τη διάθεση των αποβλήτων και ότι υπάρχουν ειδικές περιπτώσεις που σήμερα αποτελούν αντικείμενο διαδικασιών λόγω παραβάσεως.

Θα μπορούσε η Επιτροπή:

1. να διευκρινίσει τα στοιχεία στα οποία η ιταλική νομοθεσία δεν συμφωνεί με τις διατάξεις της Οδηγίας 91/156/ΕΟΚ;

2. να γνωστοποιήσει τις ειδικές περιπτώσεις που σήμερα αποτελούν αντικείμενο διαδικασιών λόγω παραβάσεως;

Απάντηση της κ. Bjerregaard εξ ονόματος της Επιτροπής (5 Δεκεμβρίου 1997)

Έχει ήδη κινηθεί διαδικασία παράβασης κατά των ιταλικών αρχών σχετικά με τη μη συμμόρφωση της ιταλικής νομοθεσίας προς την οδηγία 75/442/ΕΟΚ ((EE L 194 της 25.7.1975 )) για τα απόβλητα όπως τροποποιήθηκε από την οδηγία 91/156/ΕΟΚ ((EE L 78 της 26.3.1991 )). Το περιεχόμενο των διαδικασιών παράβασης είναι εμπιστευτικό. Το κύριο σημείο μη συμμόρφωσης αφορά την εξαίρεση ορισμένων κατηγοριών αποβλήτων από το πεδίο εφαρμογής της εθνικής νομοθεσίας.

Ειδικές περιπτώσεις που αποτέλεσαν αντικείμενο διαδικασίας παράβασης σχετικά με την εξάλειψη των αποβλήτων αφορούσαν στην εγκατάλειψη αποβλήτων δίχως εξουσιοδότηση σε προστατευόμενη ζώνη (Vallone de S. Rocco), τη συμμόρφωση των ιταλικών νομοθετικών διατάξεων προς την οδηγία 94/67/ΕΚ σχετικά με την αποτέφρωση επικινδύνων αποβλήτων ((EE L 365 της 31.12.1994 )) και τη συμμόρφωση της ιταλικής νομοθεσίας προς τις οδηγίες 91/689/ΕΟΚ σχετικά με τα επικίνδυνα απόβλητα ((EE L 377 της 31.12.1991 )) και την οδηγία 94/62/ΕΚ σχετικά με τις συσκευασίες και τα απόβλητά τους ((EE L 365 της 31.12.1994 )).
ΓΡΑΠΤΗ ΕΡΩΤΗΣΗ E-3434/97 υποβολή: Cristiana Muscardini (NI) προς την Επιτροπή (31 Οκτωβρίου 1997)

Θέμα: Σκληρότητα προς τα ζώα

Ακόμη ένα επεισόδιο ωμότητας προς τον κατ' εξοχήν φίλο του ανθρώπου σημειώθηκε σε πτήση τσάρτερ της Alitalia που μετέφερε ομάδα σκύλων στην Κριμαία για μια κυνηγετική συνάντηση.

Λόγω κάποιου σφάλματος των υπευθύνων, τα σκυλιά ταξίδεψαν μέσα στο χώρο αποσκευών του αεροσκάφους, με αποτέλεσμα 27 από τα 30 ζώα που είχαν φορτωθεί, να βρουν μαρτυρικό θάνατο, λόγω έλλειψης οξυγόνου.

Το περιστατικό φέρνει στην επικαιρότητα το ζήτημα της σκληρότητας απέναντι στα ζώα.

Ζητείται από την Επιτροπή να καταρτίσει οδηγία η οποία θα καθορίζει κατάλληλες συνθήκες για τη μεταφορά των ζώων και θα προβλέπει για τα αεροσκάφη χώρο εφοδιασμένο με οξυγόνο, κατάλληλα διαρρυθμιζόμενο για τη μεταφορά ζώων.

Απάντηση του κ. Fischler εξ ονόματος της Επιτροπής (24 Νοεμβρίου 1997)

Η εφαρμογή του νόμου για τη μεταφορά κατοικίδιων σκύλων εξαρτάται από το άν πρόκειται, ή όχι, για μεταφορά εμπορικής φύσης.

Η οδηγία 91/628/ΕΟΚ για την προστασία των ζώων κατά τη μεταφορά ((ΕΕ L 340 της 11.12.1991 )) περιλαμβάνει διατάξεις σχετικά με την εναέρια μεταφορά κατοικίδιων σκύλων, παρόλο που η εν λόγω οδηγία δεν εφαρμόζεται στις μεταφορές ζώων συντροφιάς που ταξιδεύουν με τον ιδιοκτήτη τους, εφόσον δεν πρόκειται για μεταφορά εμπορικής φύσης. Στην περίπτωση αυτή, ισχύουν οι νόμοι των κρατών μελών σχετικά με τη μεταφορά ζώντων ζώων για εμπορικούς σκοπούς. Αν η εναέρια μεταφορά γίνεται με αερομεταφορέα που αποτελεί μέλος της Διεθνούς Ένωσης Αεροπορικών Μεταφορών (ΙΑΤΑ), ισχύουν, παράλληλα, και οι διατάξεις του ανωτέρω οργανισμού.

Σχετικά με τη μεταφορά ζώντων ζώων για εμπορικούς σκοπούς, το κεφάλαιο Ι του παραρτήματος, σημείο Ε της οδηγίας 91/628/ΕΟΚ, που καθορίζει ειδικές διατάξεις για τις εναέριες μεταφορές, προβλέπει ότι «Τα ζώα πρέπει να μεταφέρονται σε ατομικά ή ομαδικά κιβώτια ή ιπποφορεία κατάλληλα για το μεταφερόμενο είδος, σύμφωνα με την πιο πρόσφατη ρύθμιση της IATA σχετικά με τη μεταφορά ζώντων ζώων».

Οι ρυθμίσεις της ΙΑΤΑ προβλέπουν τη λήψη των απαραίτητων μέτρων προστασίας, για την αποφυγή εξαιρετικά υψηλών ή χαμηλών θερμοκρασιών κατά τη διάρκεια της πτήσης, καθώς και διακυμάνσεων της πίεσης του αέρα, και καθορίζουν διατάξεις σχετικά με την κατασκευή, τον εξαερισμό και Οι ανωτέρω ρυθμίσεις αποσκοπούν στην προστασία της καλής διαβίωσης των ζώντων ζώων.Για το λόγο αυτό, η Επιτροπή θεωρεί ότι δεν συντρέχει λόγος προσθήκης απαιτήσεων στις ρυθμίσεις της ΙΑΤΑ σχετικά με την εναέρια μεταφορά ζώντων ζώων, σύμφωνα με τις υποδείξεις του αξιότιμου μέλους του Κοινοβουλίου.

Η σύντομη παρουσίαση των γεγονότων δεν μας επιτρέπει να προσδιορίσουμε αν το περιστατικό οφείλεται σε παραβίαση των διατάξεων της οδηγίας ή προκλήθηκε από τυχαία βλάβη στον εξοπλισμό.

Για την καθημερινή επιβολή της οδηγίας 91/628/ΕΟΚ υπεύθυνα είναι, κυρίως, τα κράτη μέλη. Η Επιτροπή είναι, ωστόσο, προετοιμασμένη να παρέμβει από κοινού με τα κράτη μέλη, αν αυτό κριθεί απαραίτητο.
ΓΡΑΠΤΗ ΕΡΩΤΗΣΗ E-3032/97 υποβολή: Amedeo Amadeo (NI) προς την Επιτροπή (1 Οκτωβρίου 1997)

Θέμα: Κοινοτικό δίκαιο για το περιβάλλον

Η ερώτηση αφορά την «Ανακόνωση της Επιτροπής για την εφαρμογή του κοινοτικού δικαίου για το περιβάλλον» (έγγρ. COM(96) 0500 τελικό), (έγγρ. CES 455/97):

Η Επιτροπή θεωρεί ότι, επειδή σε πολλές περιοχές της Κοινότητας σημειώνονται ελλείψεις σε ό,τι αφορά την εφαρμογή του κοινοτικού δικαίου για το περιβάλλον, είναι απαραίτητο να εντατικοποιηθεί η δράση για τη βελτίωση της σημερινής κατάστασης.

Προκειμένου να εκτιμηθεί θετικά η πρόταση της Επιτροπής για τη διατύπωση συστάσεων με σκοπό την εναρμόνιση του συστήματος περιβαλλοντικής εποπτείας κάνοντας χρήση της υποστήριξης της IMPEL (εφαρμογή του κοινοτικού δικαίου για το περιβάλλον στην ΕΕ) και της Ευρωπαϊκής Υπηρεσίας Περιβάλλοντος, καλείται η Επιτροπή να ενοποιήσει τις αρμοδιότητες και τις εξουσίες ελέγχου και εποπτείας που διαθέτει (άρθρο 155 της Συνθήκης), χρησιμοποιώντας τα μέσα που διευκολύνουν την εφαρμογή των σχετικών με τον στόχο αυτό μέτρων.

Απάντηση της κας Bjerregaard εξ ονόματος της Επιτροπής (13 Νοεμβρίου 1997)

Η πρόταση στην ανακοίνωση για την εφαρμογή της περιβαλλοντικής νομοθεσίας της Κοινότητας ((COM(96) 500 τελικό της 22.10.96 )) ανέφερε ότι οι αρχές που επωμίζονται την επιθεώρηση στα κράτη μέλη μπορούν να εκπονήσουν και να δημοσιεύσουν ετήσιες εκθέσεις με θέμα την εμπειρία που έχουν συγκεντρώσει κατά την εκτέλεση των καθηκόντων επιθεώρησης, για τις οποίες η Επιτροπή προτίθεται να εκδώσει ειδικές κατευθυντήριες γραμμές. Έχουν ήδη αρχίσει εργασίες προπαρασκευής αυτών των ελαχίστων κριτηρίων με τη συμμετοχή του δικτύου ΙΜPEL. Η έκθεση σχετικά με την απόδοση των αρχών επιθεώρησης σε σύγκριση προς τα κριτήρια αυτά θα επιτρέψει την παρακολούθηση των δραστηριοτήτων τους. Όπως ανέφερε και η ανακοίνωση, «επιβάλλεται να εξεταστεί περαιτέρω κατά πόσον υφίσταται ανάγκη συγκρότησης ενός περιορισμένου κοινοτικού φορέα με ελεγκτικές αρμοδιότητες» αφής στιγμής θα συγκεντρωθεί κάποια εμπειρία σε σχέση με τα ως άνω κριτήρια.
ΓΡΑΠΤΗ ΕΡΩΤΗΣΗ E-3955/97 υποβολή: Yvan Blot (NI) προς την Επιτροπή (12 Δεκεμβρίου 1997)

Θέμα: Χρήση της μητρικής γλώσσας των Επιτρόπων στις συνεδριάσεις της ολομέλειας

Στις 5 Νοεμβρίου 1997, ο Επίτροπος Van den Broek εκφράστηκε στην ολομέλεια αποκλειστικά στα αγγλικά. Εάν όλοι οι Επίτροποι έπρατταν το ίδιο, εγκαταλείποντας τη μητρική τους γλώσσα, τα αγγλικά θα αποτελούσαν εκ των πραγμάτων την επίσημη γλώσσα της Επιτροπής.

Για λόγους αρχής, και συγκεκριμένα προκειμένου να διασφαλίζεται η ισότητα των επίσημων γλωσσών στην Ευρωπαϊκή Ένωση, δεν θα ήταν προτιμότερο ο κάθε Επίτροπος να κάνει χρήση της μητρικής του γλώσσας στις συνεδριάσεις της ολομέλειας του Ευρωπαϊκού Κοινοβουλίου;

Απάντηση του κ. Santer εξ ονόματος της Επιτροπής (22 Δεκεμβρίου 1997)

Η Επιτροπή οφείλει, ωστόσο, να υπενθυμίσει στο αξιότιμο μέλος του Κοινοβουλίου ότι, όταν τα μέλη της απευθύνονται σε κάποιο άλλο κοινοτικό όργανο, μοναδική τους υποχρέωση είναι να χρησιμοποιήσουν μία από τις επίσημες γλώσσες της Κοινότητας.
ΓΡΑΠΤΗ ΕΡΩΤΗΣΗ αρ θ. 2563/97 του Cristiana MUSCARDINI προς το Συμβούλ ο. Ελεύθερη κυκλοφορία όλων των πολιτών στην Ευρωπαϊκή Ένωση



Επίσημη Εφημερίδα αριθ. C 158 της 25/05/1998 σ. 0010



ΓΡΑΠΤΗ ΕΡΩΤΗΣΗ E-2563/97 υποβολή: Cristiana Muscardini (NI) προς το Συμβούλιο (28 Iουλίου 1997) Θέμα: Ελεύθερη κυκλοφορία όλων των πολιτών στην Ευρωπαϊκή Ένωση Θεωρεί μήπως το Συμβούλιο αναγκαίο να πληροφορήσει ενδεχομένως και δια του Προέδρου του, τον Πρόεδρο του ιταλικού υπουργικού Συμβουλίου, ότι το σημερινό Σύνταγμα της Ιταλικής Δημοκρατίας - μέσω μιας προσωρινής εδώ και 50 σχεδόν χρόνια διάταξης - βρίσκεται σε αντίθεση με την Οικουμενική διακήρυξη των δικαιωμάτων του ανθρώπου, με τη Συνθήκη του Μάαστριχτ όσον αφορά την ελεύθερη κυκλοφορία των προσώπων στην ΕΕ, κείμενα και τα δύο τα οποία έχει υποψράψει η Ιταλία; Επιπλέον αντιβαίνει στη λογική. Πράγματι, η ρήτρα αυτή υποχρεώνει τη Rai TV, ιταλική κρατική ραδιοτηλεόραση,να δαπανά τεράστια ποσά και να μεταφέρει κάθε εβδομάδα εξοπλισμό και προσωπικό στη Γενεύη προκειμένου να δώσει τη δυνατότητα στο συνεργάτη της - τον Κύριο Savoia Emanuele Filiberto, γνωστό αθλητικό σχολιαστή - να εκπληρώσει επιτόπου τα καθήκοντα του, δεδομένου ότι η εν λόγω ρήτρα αποσκοπεί να του απαγορεύσει - όπως και στον πατέρα του Κύριο Savoia Vittorio Emanuele, εμπορομεσίτη - την είσοδο στην Ιταλία. Απάντηση (26 Ιανουαρίου 1998) Το Συμβούλιο δεν είναι αρμόδιο να αποφανθεί σχετικά με συνταγματική διάταξη ενός κράτους μέλους.
ΓΡΑΠΤΗ ΕΡΩΤΗΣΗ E-3346/97 υποβολή: Frank Vanhecke (NI) προς το Συμβούλιο (23 Οκτωβρίου 1997)

Θέμα: Η συνεισφορά του Βελγίου στον ευρωπαοκό προϋπολογισμό

Επ' ευκαιρία της συνεδρίασης των Υπουργών Οικονομικών στις 13 και 14 Σεπτεμβρίου 1997 στο Mondorf, οι Κάτω Χώρες ζήτησαν μείωση της συνεισφοράς τους στην Ένωση προβάλλοντας ως επιχείρημα, βάσει εσωτερικού πίνακα, το γεγονός ότι αποτελούν το μεγαλύτερο καθαρό πληρωτή της Ένωσης.

Είναι σε θέση το Συμβούλιο να παρουσιάσει αντίτυπο του πίνακα που υπέβαλαν οι Κάτω Χώρες;

Διαθέτει το Συμβούλιο ιδίους λογαριασμούς που να αποδεικνύουν λεπτομερώς, για τα έτη 1995, 1996, 1997, ποιά κράτη μέλη είναι καθαροί πληρωτές ή καθαροί παραλήπτες καθώς και σε ποιό βαθμό;

Απάντηση (20 Ιανουαρίου 1998)

1. To έγγραφο εργασίας στο οποίο αναφέρεται ο αξιότιμος κ. βουλευτής αναφέρθηκε από την αντιπροσωπία των Κάτω Χωρών επ'ευκαιρία της ανεπίσημης συνεδρίασης των Υπουργών Οικονομικών, χωρίς να έχει γνωστοποιηθεί επισήμως στο Συμβούλιο. Σύμφωνα με τη συνήθη πρακτική, η διαβίβαση ενός τέτοιου εγγράφου, το οποίο είναι εσωτερικό κάποιας αντιπροσωπίας και αναφέρεται σε ανεπίσημο πλαίσιο, εξαρτάται αποκλειστικά από την αντιπροσωπία στην οποία ανήκει, ήτοι, στη συγκεκριμένη περίπτωση, από την ολλανδική αντιπροσωπία.

2. 'Οσον αφορά τη δεύτερη ερώτηση, το Συμβούλιο έλαβε γνώση των αριθμητικών δεδομένων που ετοίμασαν οι υπηρεσίες της Επιτροπής σχετικά με την κατανομή των πόρων και του μεγαλύτερου μέρους των δαπανών ανά κράτος μέλος. Παρόμοιες πληροφορίες δόθηκαν επίσης στο Συμβούλιο κατά τις εργασίες του για τις προηγούμενες χρηματοδοτικές δέσμες. Επιπλέον, αντίστοιχες πληροφορίες περιέχονται στις εκθέσεις του Ελεγκτικού Συνεδρίου. Ωστόσο, δεν έχουν βεβαιωθεί ποτέ με κοινή συμφωνία, ούτε από την Επιτροπή ούτε από το Συμβούλιο τα καθαρά υπόλοιπα ανά κράτος μέλος.
ΓΡΑΠΤΗ ΕΡΩΤΗΣΗ E-3554/97 υποβολή: Petrus Cornelissen (PPE) προς την Επιτροπή (12 Νοεμβρίου 1997)

Θέμα: Φόρος τουρισμού

Ανησυχία έχει προκαλέσει στον τουριστικό τομέα της Ολλανδίας το γεγονός ότι ολοένα και περισσότεροι δήμοι θέλουν να επιβάλλουν φόρο ή να αυξήσουν τον ήδη υπάρχοντα επί τουριστικών δραστηριοτήτων για να αντιμετωπισθούν τα δημοτικά ελλείμματα.

1. Μπορεί η Επιτροπή να ανακοινώσει αν οι αυξανόμενοι δημοτικοί φόροι επί του τουρισμού συμβιβάζονται με μια πολιτική που αποσκοπεί στην ενίσχυση της ανταγωνιστικής θέσης στον τομέα του τουρισμού στην ΕΕ, καθώς και με την προώθηση «ίσων ευκαιριών δραστηριότητας» εντός της βιομηχανικής αγοράς;

2. Δεν θεωρεί η Επιτροπή ότι στην προκειμένη περίπτωση πρόκειται περί δικού της καθήκοντος;

Απάντηση του κ. Παπουτσή για λογαριασμό της Επιτροπής (12 Δεκεμβρίου 1997)

Η Επιτροπή έχει επίγνωση τόσο της σημασίας που έχει ένα ευνοϊκό επιχειρηματικό περιβάλλον για τον τουρισμό, όσο και της ανάγκης για ανταγωνιστικότητα. Στο πλαίσιο αυτό, σημαντικός παράγων είναι η φορολογία σε οποιοδήποτε επίπεδο. Ενώ μπορεί φυσιολογικά να αναμένεται ότι η αύξηση των τουριστικών φόρων σε τοπικό επίπεδο θα έχει κάποιο αντίκτυπο στην ανταγωνιστικότητα του τουρισμού, οι στόχοι των αυξήσεων και η χρησιμοποίηση των αντιστοίχων εσόδων είναι παράγοντες οι οποίοι πρέπει να λαμβάνονται υπόψη κατά την αξιολόγηση του αντίκτυπου σε τοπικό επίπεδο.

Αν και οι τοπικοί φόροι δεν εμπίπτουν στην αρμοδιότητά της, η Επιτροπή θα συνεχίζει να επισύρει την προσοχή στην ανάγκη προώθησης ενός περιβάλλοντος ευνοϊκού για την επίτευξη μεγαλύτερης ανταγωνιστικότητας στον ευρωπαϊκό τουρισμό.
ΓΡΑΠΤΗ ΕΡΩΤΗΣΗ E-3577/97 υποβολή: Hedwig Keppelhoff-Wiechert (PPE) προς την Επιτροπή (13 Νοεμβρίου 1997)

Θέμα: Συμμετοχή οργανώσεων στην επιλογή περιοχών που χαρακτηρίζονται ως φυσικοί οικότοποι άγριας πανίδας και χλωρίδας (FFH)

Η οδηγία 92/43/ΕΟΚ ((ΕΕ L 206 της 22.7.1992, σελ. 7. )) σχετικά με τη διατήρηση των φυσικών οικοτόπων καθώς και της άγριας πανίδας και χλωρίδας έχει ως στόχο να συμβάλει στην προστασία και την προώθηση της βιολογικής ποικιλομορφίας. Η επιλογή περιοχών FFH αποσκοπεί στη δημιουργία ευρωπαϊκού οικολογικού δικτύου περιοχών, οι οποίες περιλαμβάνουν ορισμένους τύπους φυσικών οικοτόπων και φυσικούς οικοτόπους ορισμένων ειδών πανίδας και χλωρίδας. Το άρθρο 2, παράγραφος 3 προβλέπει ότι, κατά τη λήψη μέτρων σύμφωνα με την παρούσα οδηγία, λαμβάνονται υπόψη οι οικονομικές, κοινωνικές και πολιτιστικές απαιτήσεις, καθώς και οι περιφερειακές και τοπικές ιδιομορφίες.

1. Μπορεί να ανακοινώσει η Επιτροπή κατά πόσον μπορούν να συμμετέχουν στην επιλογή περιοχών FFH ομάδες, όπως π.χ. οργανώσεις για την προστασία της φύσης και του περιβάλλοντος;

2. Η εν λόγω οδηγία δεν περιέχει ρυθμίσεις σχετικά με τη διαδικασία επιλογής των περιοχών σε εθνικό επίπεδο. Μπορεί η Επιτροπή να ανακοινώσει πώς έχει ρυθμισθεί στα διάφορα γερμανικά ομόσπονδα κρατίδια η συμμετοχή κοινωνικών ομάδων, εάν στην επιλογή των περιοχών μπορούν να συμμετέχουν τέτοιες οργανώσεις;

Απάντηση της κας Bjerregaard εξ ονόματος της Επιτροπής (1 Δεκεμβρίου 1997)

Στο άρθρο 3 και στο άρθρο 4 του παραρτήματος ΙΙΙ της οδηγίας για τους οικοτόπους 92/43/ΕΟΚ σχετικά με τη διατήρηση των φυσικών οικοτόπων και της άγριας πανίδας και χλωρίδας ((ΕΕ L 206, 22.7.1992 )), περιγράφεται η διαδικασία συγκρότησης του Ευρωπαϊκού Δικτύου Natura 2000. Στο παράρτημα ΙΙΙ παρατίθενται τα «κριτήρια επιλογής τοποθεσιών που θα μπορούσαν να χαρακτηρισθούν ως τόποι κοινοτικής σημασίας και καθορισμού των ειδικών περιοχών διατήρησης» ενώ παράλληλα διακρίνονται διάκρισης σε δύο στάδια. Το στάδιο 1 αφορά την αξιολόγηση σε εθνικό επίπεδο και τερματίζεται με τον κατάλογο των προτεινόμενων τόπων κοινοτικής σημασίας. Το στάδιο 2 αφορά την αξιολόγηση σε κοινοτικό επίπεδο και τερματίζεται με τον εγκεκριμένο κατάλογο τόπων κοινοτικής σημασίας (SCI).

Το στάδιο 1 εμπίπτει στην αρμοδιότητα των κρατών μελών. Ως εκ τούτου θέματα που αφορούν τους μη κυβερνητικούς οργανισμούς (ΝΚΟ) ή περιφερειακές κυβερνήσεις (όπως στα ομόσπονδα κράτη της Γερμανίας) εμπίπτουν επίσης στις αρμοδιότητες του κράτους μέλους.

Κατά τη διάρκεια του 2ου σταδίου η Επιτροπή εκτιμά την κοινοτική σημασία και τη συνέπεια των προτάσεων, λαμβάνοντας υπόψη συστάσεις από επιστημονικές συναντήσεις που αφορούν συγκεκριμένες βιογεωγραφικές περιοχές. Στις συναντήσεις αυτές, λαμβάνει μέρος τόσο το φόρουμ για τους ευρωπαϊκούς οικοτόπους, που είναι ΜΚΟ «ομπρέλα» για την προστασία των ειδών και των οικοτόπων, όσο και ειδικοί από τα κράτη μέλη και την Κοινότητα καθώς και ανεξάρτητοι επιστήμονες.
ΓΡΑΠΤΗ ΕΡΩΤΗΣΗ E-3202/97 υποβολή: Luciano Vecchi (PSE) προς την Επιτροπή (16 Οκτωβρίου 1997)

Θέμα: Πρόσφυγες Σαχράουι

Προτίθεται άραγε η Επιτροπή να αναφέρει κατά πόσον εφαρμόστηκαν τα μέτρα παροχής βοήθειας στο σχέδιο εθελοντικού επαναπατρισμού των προσφύγων Σαχράουι, που πρόσφατα θεσπίστηκαν από τον Ύπατο Αρμοστή των Ηνωμένων Εθνών για τους Πρόσφυγες, ειδικότερα σε ό,τι αφορά την καταχώρηση σε μητρώο, επανεγκατάσταση και επανένταξή τους;

Απάντηση του κ. Marin εξ ονόματος της Επιτροπής (27 Νοεμβρίου 1997)

Από το 1993, οι συνολικές συνεισφορές της Επιτροπής (Υπηρεσία Ανθρωπιστικής Βοήθειας της Ευρωπαϊκής Κοινότητας (ECHO)) για τους πρόσφυγες της Δυτικής Σαχάρας ανέρχονταν σε 20 εκατ. ECU. Πέρυσι, χορηγήθηκαν συνολικά 7 εκατ. ECU, συμπεριλαμβανομένων των 2 εκατ. ECU από το κονδύλιο Β7-644 του προϋπολογισμού που υιοθετήθηκε από το Κοινοβούλιο για να βοηθήσει τον πληθυσμό της Δυτικής Σαχάρας, και τα υπόλοιπα 5 εκατ. ECU από το κονδύλιο Β7-217 του προϋπολογισμού.

Φέτος η Επιτροπή υιοθέτησε στις 23 Μαΐου 1997 μια απόφαση για την εφαρμογή ενός σφαιρικού σχεδίου ύψους 7 εκατ. ECU υπέρ των προσφύγων της Δυτικής Σαχάρας. Αυτό το σχέδιο περιλαμβάνει δύο στοιχεία: επισιτιστική βοήθεια (5,8 εκατ. ECU) και ένα πρόγραμμα παροχής ιατρικής και υλικοτεχνικής βοήθειας, επείγουσας αποκατάστασης και καθαρισμού του ύδατος (1,2 εκατ. ECU). Η χορήγηση για το 1997 συμβάλλει στο να εξασφαλισθούν οι προμήθειες σ'αυτόν τον πληθυσμό βασικών προϊόντων, να διατηρηθούν τα αποθέματα ασφαλείας, καθώς και να διατηρηθούν οι συνθήκες διαβίωσης και υγειονομικής περίθαλψης σε αποδεκτά επίπεδα.

Ως μέρος της στενής συνεργασίας μεταξύ της Ύπατης Αρμοστείας των Ηνωμένων Εθνών για τους πρόσφυγες, του παγκόσμιου επισιτιστικού προγράμματος και της ECHO όσον αφορά την ανθρωπιστική βοήθεια υπέρ των προσφύγων της Δυτικής Σαχάρας, η Επιτροπή θα δώσει ιδιαίτερη προσοχή στην ανθρωπιστική κατάσταση αυτού του πληθυσμού κατά την κατάρτιση ενός σχεδίου εθελουσίου επαναπατρισμού και θα προσαρμόσει ανάλογα το πρόγραμμα της παροχής βοήθειας του 1998.
ΓΡΑΠΤΗ ΕΡΩΤΗΣΗ E-3458/97 υποβολή: Amedeo Amadeo (NI) προς την Επιτροπή (31 Οκτωβρίου 1997)

Θέμα: ΚΚΕρ Ispra

Πολλοί υπάλληλοι διαφόρων εθνικοτήτων που εργάζονται στο ΚΚΕρ της Ispra κατόρθωσαν μετά από πολλές θυσίες να αποκτήσουν ένα πτυχίο και αφού έλαβαν μέρος σε κανονικούς διαγωνισμούς διορίσθηκαν με βαθμό Α. Έχω επισημάνει ότι πολλοί ιταλοί υπάλληλοι με τα προαναφερθέντα προσόντα δεν κατορθώνουν αντίθετα να περάσουν τους διαγωνισμούς αυτούς. Οι ειδήσεις εξάλλου από τα συνδικάτα που λειτουργούν στην Ispra καθώς και η γνώμη του Γενικού Διευθυντή του Κέντρου είναι συνολικά κολακευτικές για το προσωπικό ιταλικής εθνικότητας. Έρχεται στο σημείο αυτό αυθόρμητα ένα ερώτημα προς την Επιτροπή: το άρθρο 24 του κανονισμού υπηρεσιακής κατάστασης ωθεί τους υπαλλήλους να βελτιωθούν διανοητικά και προβλέπει να λαμβάνονται υπόψη οι βελτιώσεις αυτές επ' ευκαιρία των προαγωγών. Γιατί τούτο δεν συμβαίνει ή συμβαίνει σπάνια για το ιταλικό προσωπικό αντίθετα με το προσωπικό άλλων εθνικοτήτων;

Πώς αιτιολογεί ο Επίτροπος τη συμπεριφορά αυτή υπό το πρίσμα μεταξύ άλλων της Λευκής Βίβλου υπό την αιγίδα του ιδίου που ενθαρρύνει την απόκτηση νέων γνώσεων που εκ των πραγμάτων δεν καταλήγουν σε μια βελτίωση της σταδιοδρομίας;

Απάντηση της κας Cresson εξ ονόματος της Επιτροπής (11 Δεκεμβρίου 1997)

Η Επιτροπή εγγυάται, μέσω ειδικής διαδικασίας, να επιλέγονται κάθε έτος οι πλέον άξιοι υπάλληλοι για προαγωγή. Κατά τον ίδιο τρόπο, η Επιτροπή κινεί κατά περιόδους για τους υπαλλήλους της και το λοιπό προσωπικό διαδικασίες κατάλληλες για την επαλήθευση της ικανότητάς τους για πέρασμα κατηγορίας. Ανεξάρτητα από την ιθαγένειά τους, οι υπάλληλοι μπορούν, αφετέρου, να επωφελούνται από τις δυνατότητες που προσφέρει η Επιτροπή για την παρακολούθηση μαθημάτων κατάρτισης που μπορούν να αξιοποιήσουν τις ικανότητες και την επίδοση των ενδιαφερομένων.